CELEX: C2007/269/33
Language: et
Date: 2007-11-10 00:00:00
Title: Kohtuasi C-330/07: Eelotsusetaotlus, mille esitas Unabhängiger Finanzsenat, Außenstelle Wien (Austria) 16. juulil 2007 — Jobra Vermögensverwaltungs-Gesellschaft mbH versus Finanzamt Amstetten Melk Scheibbs

10.11.2007   
            
            
               ET
            
            
               Euroopa Liidu Teataja
            
            
               C 269/17
            
         Eelotsusetaotlus, mille esitas Unabhängiger Finanzsenat, Außenstelle Wien (Austria) 16. juulil 2007 — Jobra Vermögensverwaltungs-Gesellschaft mbH versus Finanzamt Amstetten Melk Scheibbs
   (Kohtuasi C-330/07)
   (2007/C 269/33)
   Kohtumenetluse keel: saksa
   Eelotsusetaotluse esitanud kohus
   Unabhängiger Finanzsenat, Außenstelle Wien
   Põhikohtuasja pooled
   
      Hageja: Jobra Vermögensverwaltungs-Gesellschaft mbH
   
      Kostja: Finanzamt Amstetten Melk Scheibbs
   Eelotsuse küsimus
   Kas asutamisvabadust (EÜ artikkel 43 jj) ja/või teenuste osutamise vabadust (EÜ artikkel 49 jj) reguleerivate eeskirjadega on vastuolus 31. detsembri 2003. aasta siseriiklikud eeskirjad, mille kohaselt sõltub ettevõtjale maksusoodustuse (investeerimiskasvupreemia) andmine kasutamata materiaalse vara soetamisel ka sellest, et seda vara kasutatakse eranditult riigis asuvas majandusüksuses, samal ajal kui kasutamata materiaalse vara, mida kasutatakse Euroopa Liidu muus liikmesriigis asuvas majandusüksuses, soetamiseks sellist maksusoodustust (investeerimiskasvupreemia) ei anta?